open-index/open-wikipedia-markdown huggingface dataset:
The Wedding of River Song

**The Wedding of River Song** er den trettende episoden av den sjette sesongen av den britiske science fiction TV-serien Doctor Who, og skal etter planen først sendes på BBC One, BBC America og Space 1. oktober 2011.
## Handling
Klokken har vært 5:02 den 22. april i lang tid nå, og noe er galt med tiden. Doktoren gjør en siste reise til Lake Silencio i Utah.

## Produksjon
### Roller
Simon Callow spilte Charles Dickens i *Doctor Who* episoden "The Unquiet Dead".
Frances Barber, Simon Fisher-Becker, Ian McNeice, Richard Hope og Marnix Van Den Broeke har tidligere spilt de samme rollene i *Doctor Who*.
Mark Gatiss spilte tidligere *Professor Richard Lazarus* i *Doctor Who* episoden The Lazarus Experiment, og en ukreditert rolle som Danny Boy. 

## Referanser
KNM «Tromsø» (F311)

**KNM «Tromsø»** (sjøsatt 9. juni 1941 som **HMS «Zetland» (L59)**) var en britisk og norsk jager i Hunt-klassen, type II. Hun ble bygget på verftet Yarrow Shipbuilders, i Glasgow, Skottland. Skipet deltok i andre verdenskrig under britisk kommando som HMS «Zetland» og ble lånt til Norge og Sjøforsvaret i 1952, og solgt til samme i 1956. Hun fikk da navnet KNM «Tromsø» og var i norsk tjeneste frem til 1965.

## Andre verdenskrig
HMS «Zetland» tjenstegjorde som eskortejager i Atlanterhavet i 1942-43, Malta-konvoier i 1942, Nord-Afrika 1942-43, Middelhavet i 1943-44, Egeerhavet i 1944 og Operasjon Dragoon som satte i land tropper i Sør-Frankrike i 1944.
Karen Gillan

**Karen Sheila Gillan** (født 28. november 1987) er en skotsk skuespiller og tidligere modell som er kjent for sin rolle som Amy Pond i den britiske science fiction-TV-serien *[[Doctor Who]]*.

Hun var også med i science-fiction-filmen *[[Guardians of the Galaxy (film)|Guardians of the Galaxy]]*, der hun spilte Nebula, og i TV-serien *Selfie*, der hun spilte Eliza Dooley. I 2015 hadde hun en mindre rolle i filmen The Big Short.

I 2017 spilte Gillan i eventyrfilmen . I 2018 fikk hun en rolle i superhelt-filmen , med blant andre Tom Holland og Chris Hemsworth i hovedrollene. Hun spilte også i oppfølgeren  fra 2019.

## Referanser


## Eksterne lenker
*
Willy Reisvang

**Willy Reisvang** (født 23. mai 1923, død 17. februar 2001) var en norsk idrettsleder.
 
Han ledet klubben Oslo SK i periodene 1958-1962, 1963-1966 og 1972-1976. Fra 1966-1969 var han president i Norges Skøyteforbund. Han var styremedlem i den norske olympiske komité 1968 til 1984, og også formann i Skøytemuseet, som har blitt kalt hans "livsverk".
 
Han ble dekorert med Kongens fortjenstmedalje. Han tilbrakte sin yrkeskarriere utenfor idretten i selskapene Jiffy-Pot og Strøm-Stål, og bodde i Billingstad.

## Referanser




## Eksterne lenker
*
Richard Sennett

**Richard Sennett** (født 1. januar 1943 i Chicago) er en kjent amerikansk sosiolog. Han er professor i sosiologi ved London School of Economics og ved New York University.

Sennett studerte samfunnsvitenskap ved Harvard under bl.a. David Riesman, Erik Erikson og Oscar Handlin. Han var også tilknyttet Massachusetts Institute of Technology. Sennett er antagelig mest kjent for sine studier av sosiale bånd i byer og virkningene av det urbane liv på individer i den moderne verden.

## Utvalgte arbeider
; Oversatt til norsk
* *Intimitetstyranniet* utgitt i serien Cappelens upopulære skrifter i 1992

; På engelsk 

**Building and Dwelling: Ethics for the City*, Penguin (2018), ISBN 071399875X
**Together: The Rituals, Pleasures, and Politics of Cooperation*, Yale (2012), ISBN 0300116330
**The Foreigner: Two Essays on Exile*, Notting Hill (2011), ISBN 1907903089
**The Craftsman*, Allen Lane (2008), ISBN 978-0713998733
**The Culture of the New Capitalism*, Yale (2006), ISBN 0300119925
**Respect in a World of Inequality*, Penguin (2003), ISBN 0393325377
**The Corrosion of Character, The Personal Consequences Of Work In the New Capitalism*, Norton (1998), ISBN 0393319873
**Flesh and Stone: The Body And The City In Western Civilization*, Norton (1994), ISBN 0393313913
**The Conscience of the Eye: The design and social life of cities*, Faber and Faber (1991), ISBN 0393308782
**Authority* (1980), ISBN 0571161898
**The Fall of Public Man*, Knopf (1977), ISBN 0141007575
**The Hidden Injuries of Class*, with Jonathan Cobb, Knopf (1972), ISBN 039331085X
**The Uses of Disorder: Personal Identity & City Life*  (1970), ISBN 0393309096
**Families Against the City: Middle Class Homes of Industrial Chicago, 1872-1890*, Harvard (1970), ISBN 067429226X
**Classic Essays On The Culture Of Cities*, editor (1969), ISBN 013135194X
**Nineteenth Century Cities: Essays In The New Urban History*, coauthor, Yale (1969)

## Referanser


## Eksterne lenker
* Official website
* LSE faculty profile 
* ''Guardian'': Richard Sennett
* Article (09/2005)
* Article (02/2001)
* Interview (01/2006)
* BBC (01/2006)  
* Guantánamo in Germany (with Saskia Sassen) in The Guardian, 21 August 2007 (concerning arrest of German sociologist charged of being "mastermind" of the Militante gruppe)
* Discussion on Craft and skills
* NewYork Times Book Review (April 6, 2008)
* Audio: Richard Sennett in conversation on the BBC World Service discussion show ''The Forum''
Janus (animasjonsfilm)

***Janus*** er en dukkefilm av Linda Fagerli Sæthren. Filmen vant Amandaprisen for beste kortfilm i 2007.

Historien handler om Janus, en aldrende mann som sitter på stampuben i Oslo og forteller seeren sjarmerende historier fra ungdomstiden.

## Referanser


## Eksterne lenker
*
*
Elskede, hvem er du

***«Elskede, hvem er du»*** er en roman av Margit Sandemo fra 1974, som originalt hadde tittelen «**Liljegårdens hemmelighet**». Den har blitt utgitt i flere ukeblader i Norden, foruten også i bokform. Camilla vokste opp som nærmeste nabo til Liljegården, sammen med sin far, og var lekekamerat til de fire brødrene Franck på Liljegården. 16 år gammel ble hun bannlyst fra stedet, når hennes far svindlet Franckbrødrenes far for mange penger. 8 år etterpå kommer hun tilbake til Liljegården, denne gangen som vikarierende sekretær for eldstebroren Gregs advokatfirma. Camilla tenker at alt gjemt er glemt, men oppdager til sin forskrekkelse at tilstandene er som før på Liljegården, og at til og med en av brødrene er ute etter hennes liv. Men hun opplever også kjærligheten, og i løpet av to små uker avsløres det hvem som er vennen, svindleren, forføreren og tilintetgjøreren.
Boken ble utgitt som nr 15 i serien «**Margit Sandemos beste føljetonger**».

## Utgivelser i utvalg
*«Margit Sandemos beste føljetonger nr. 15», Bladkompaniet 1983 ISBN 82-509-1274-8
*«Margit Sandemos beste dobbeltbok», Schibsted Forlag 2005

## Kilder
*«Kjære Margit», Bladkompaniet 1994
Dypt inne i skyggene

***Dypt inne i skyggene*** er en roman av Margit Sandemo fra 1979. Handlingen er lagt til Skottland på 1800-tallet, dit Helga fra Vestlandet må reise når hennes stefar viser henne uønskede tilnærmelser. Helgas far er Angus MacDunn, som i alle år har sørget økonomisk for henne, men Helga aldri sett. Helgas møte med farens gods er dystert. Hun oppdager at hennes far er død, samt at hennes tre brødre tilsynelatende aldri har hørt om henne. Helga rulles inn i et komplott, der alt til slutt handler om arv, og Helga er forvirret over hvem hun kan stole på eller ikke. Bedre blir det ikke når faren likevel viser seg å være i livet, men blir holdt gjemt på godset, av den trofaste tjeneren James. Helgas møte med faren blir rørende, og hun blir også satt inn i en del hemmeligheter, og hva og hvorfor. Hun får og vite at den mystiske mannen hun har møtt ved noen anledninger, Roderick, egentlig er helten i hele historien. Trådene samles på godset, og Helga opplever kjærligheten. Originaltittel på romanen var **Djupt inne i skuggorna**, og den ble utgitt som bok nr 16 i serien «**Margit Sandemos beste føljetonger**».

## Utgivelser i utvalg
*«Margit Sandemos beste føljetonger nr.16», Bladkompaniet 1983, ISBN 82-509-1299-3
*«Margit Sandemos beste dobbeltbok», Schibsted Forlag 2005

## Kilder
*«Kjære Margit», Bladkompaniet 1994
Auk-klassen

**''Auk''-klassen minesveipere** var allierte minesveipere som tjenestegjorde i United States Navy og Royal Navy under den andre verdenskrig. Totalt ble det bygget 95 skip i denne klassen.

## Design og utvikling
*Auk*-klassen har i gjennomsnitt en deplasement på 890 tonn og hadde en omtrentlig lengde på 220-225 fot (66-67,5 meter). Skipene hadde en toppfart på rundt 18,1 knop (33,5&nbsp;km/t). *Auk*-klassen var utstyrt med en 3&nbsp;tommers kanon, to 40&nbsp;mm Bofors og åtte 20&nbsp;mm Oerlikon kanoner.

Trettito minesveipere ble bestilt av USA (som BAM-1 til -32) med tanke på viderelevering til Royal Navy under Lend-lease-avtalen. 12 stykk ble beholdt av United States Navy og ble gitt navn og «AM» som hull classification-prefiks. De som ble overført til Royal Navy ble navngitt som *«Catherine»*-klassen og fikk «J» pennantnummer-prefikser.

Elleve minesveipere i *Auk*-klassen gikk tapt under den Andre verdenskrig. Seks av dem i direkte konfrontasjon av fienden, deriblant USS «Skill» om ble  torpedert av «U-593».

## Auk-klasse minesveipere
### Royal Navy
*  &ndash; overført til Tyrkia i mars 1947 og omdøpt til *«Erdemli»*. Strøket i 1963. 
*  &ndash; senket 6. juli 1944 av tysk ''«Neger»'' mennesketorpedo. 
*  &ndash; skadet av mine 21. juli 1944. 
*  &ndash; til Tyrkia i mars 1947. Omdøpt *«Edremit»*. Strøket i 1973. 
*  &ndash; returnert til USA i 1946. Solgt til Hellas i 1947. 
*  &ndash; returnert til USA i 1947. Vraket i 1947.
*  &ndash; til Tyrkia i mars 1947. Omdøpt *«Cesme»*. Strøket i 1974. 
*  &ndash; returnert til USA i 1946. 
*  &ndash; returnert til USA i 1946. Solgt til Hellas. 
*  &ndash; returnert til USA i 1946. 
*  &ndash; til Tyrkia i mars 1947. Omdøpt *«Candarli»*. Ble kartleggingsskip på 1960-tallet. Strøket i 1986. 
*  &ndash; returnert til USA i 1946. 
*  &ndash; returnert til USA i 1946. Solgt til Hellas. 
*  &ndash; til Tyrkia i mars 1947. Omdøpt *«Edincik»*. Strøket i 1974. 
*  &ndash; returnert til USA i 1946. 
*  senket 6. juli 1944 av tysk ''«Neger»'' mennesketorpedo. 
*  &ndash; til Tyrkia i mars 1947. Omdøpt *«Ereğli»*. Strøket i 1973.
*  senket 8. juli 1944 av tysk ''«Biber»'' mennesketorpedo.
*  &ndash; returnert til USA i 1946. Solgt til Hellas.  
*  &ndash; returnert til USA i 1946, men i opplag inntil 1956 Storbritannia. Vraket i 1956 i Tyskland. 
*  &ndash; til Tyrkia i mars 1947. Omdøpt *«Carsamba»*. Strøket i 1985. 
*  &ndash; til Tyrkia i mars 1947. Omdøpt *«Cardak»*. Strøket i 1974.

### US Navy

## Referanser


## Eksterne lenker
*
Hermesianax

**Hermesianax** (gresk: Ἑρμησιάναξ) fra Kolofon var en elegisk poet i antikkens Hellas, i den hellenistiske perioden (323-146 f.Kr.). Man vet lite om hans liv og verk, men han skal ha vært en elev av Filitas.

Hans viktigste arbeide var et dikt i tre bøker, tilegnet elskerinnen Leontion. Av dette er bare et fragment på ca 100 linjer kjent via Athenaios. Verket lister opp kjente eksempler på kjærlighetens kraft, fra historien og mytologien. 
## Referanser
Palaifatos

**Palaifatos** (gammelgresk: Παλαίφατος) er nevnt som forfatteren av verket *Om utrolige hendelser* () fra det 4. århundre f.Kr.; en tekst som drøfter de greske mytene og forsøker å gi rasjonalistiske forklaringer. Verket består av 52 kapitler, hvorav de 45 første er ens bygget opp med en avvisning av myten.

Forfatterens identitet er ukjent, og i det bysantinske forfatterleksikonet *[[Suidas]]* drøftes det om han kan være «Palaifatos fra Paros» eller «Palaifatos fra Athen». Den siste, som er den mest sannsynlige kandidaten, var antagelig en elev av Aristoteles.

## Referanser
Suidas

**Suidas** er en fiktiv gresk leksikograf som ble framstilt som bysantiner med levetid på andre halvdel av 900-tallet.

Suidas gikk lenge som forfatter av *[[Suda]]*, den første kjente alfabetisk ordnede ord- og begrepssamling. *Suda*  («festning») regnes som det fremste leksikonet fra bysantinsk tid, hovedsakelig på grunn av det store omfanget med over  lemmata. 

Fra 1930-årene er det blitt allment kjent at Suidas er en fantasifigur. Navnet beror sannsynligvis på en senere forveksling med leksikonets tittel.

## Referanser


## Eksterne lenker
* '' Suda On Line: Byzantine Lexicography'' , Stoa Consortium
Dominikanerklosteret i Trondheim

**Dominikanerklosteret i Trondheim** lå ved krysset mellom Kjøpmannsgaten og Bruveita (i dag kalt Kannikestrete) i Trondheim sentrum. Det ble grunnlagt en gang før 1234, og er hyppig omtalt i skriftlige kilder gjennom middelalderen. Antakelig har anlegget forfalt relativt raskt etter reformasjonen, men det nevnes at det unngikk å gå med i bybrannen i 1531.

Ved tilfeldig graving i området er det flere ganger registrert funn av murfundamenter i området, men de er vanskelige å tolke. Det er mulig at kirken har ligget parallelt med og vest for Bruveita, og at koret har ligget ute i det som nå er Kjøpmannsgaten. Murene i Bispegaten 4 (Thomas Angells hus) kan være deler av klosterfløyene.

## Referanser


## Eksterne lenker
* 
* Dominikanerklosteret i Trondheim, hos Katolsk.no
Beyers Naudé

**Beyers Naudé** (født 10. mai 1915, død 7. september 2004) var en sørafrikansk skriftlærd, teolog og en ledende anti-apartheid-aktivist.

## Liv og virke

Naudé ble ordinert som prest i 1939 og i 20 år tjente han i ulike menigheter.

Den 3. august 1940 giftet Naudé seg med Ilse Weder, hvis far hadde vært en misjonær. Paret hadde tre sønner og en datter sammen.

I 1963 grunnla Naudé organisasjonen Christian Institute of Southern Africa (CI), en økumenisk organisasjon med sikte på å fremme forsoning gjennom dialog, forskning og publikasjoner. Kort tid senere fratrådte han sin kirkelige posisjon og forlot sin menighet i Northcliff i Johannesburg. Som et resultat, mistet han sin status som minister i den nederlandske reformerte kirke. 

I 1993 ble Naudé nominert til Nobels fredspris. I 2004 ble Naudé kåret til nummer 36 på Topp 100 Great South-Africans i en uformell meningsmåling utført av et TV-program sendt på South African Broadcasting Corporation.

Etter hans død den 7. september 2004, lovprise Nelson Mandela ham som «en sann humanitær og en sann sønn av Afrika. Naudé fikk en offisiell statsbegravelse som ble avholdt lørdag 18. september 2004 og ble fulgt av president Thabo Mbeki, andre prominente og høytstående sørafrikanske tjenestemenn. Naudés aske ble spredt i bydelen Alexandra, like utenfor Johannesburg. Han mottok flere æresbevisninger fra flere forskjellige land mens han levde og etterlot seg sin kone, fire barn og to oldebarn. 

## Referanser


## Eksterne lenker
* Beyers Naude &mdash; Christian and Afrikaner Opposition to Apartheid
* ''Cry of Reason: An Afrikaner Speaks Out'' Video, 1987, 58 mins
* Picture
Fanokles

**Fanokles** var en elegisk poet i antikkens Hellas, i den hellenistiske perioden, sannsynligvis samtidig med Aleksander den store. Man vet lite om hans liv og verk, annet enn at han var noenlunde samtidig med Filitas, Kallimakhos og Hermesianax. 

Hans verk *Kjærlighetshistorier eller vakre ynglinger* er en katalog over homofili i gresk mytologi og litteratur. Her fortelles blant annet om Orfeus' kjærlighet til Kalaïs og om hvordan trakiske kvinner dreper Orfeus når de blir avvist.

## Referanser
Danmarks statsgjeld

**Danmarks [[statsgjeld]]** er den nominelle verdi av den danske stats innenlandske og utenlandske gjeld fratrukket dens innestående i Danmarks Nationalbank (sentralbanken) og aktiva i tre statlige fond. 

## Historikk

### Oljekrisen i 1973

I 1950-årene og 1960-årene var Danmarks statsgjeld av beskjeden størrelse. Den 16. oktober 1973 da de arabiske medlemmene av OPEC – OAPEC – vedtok å redusere produksjonen av olje som reaksjon på luftbroen med forsyninger til Israel under Jom kippur-krigen, fikk det stor betydning for Danmarks gjeldsforhold de neste tre tiårene. Den resulterende oljekrisen forårsaket store prisstigninger på olje og mange andre råvarer. Virksomheter bukket under og arbeidsløsheten vokste. Regjeringer over hele verden begynte å ta opp lån for å motvirke krisen. 

Også Danmarks statsgjeld skjøt i været i et tidligere usett tempo, fra ni milliarder danske kroner i 1974 til 248 milliarder ved VCQM-regjeringens tiltreden 10. september 1982. I 1997 var den på 600 milliarder, tilsvarende 115&nbsp;000 kroner pr. innbygger. I 2007 var den blitt redusert til 246 milliarder - 45&nbsp;000 kroner pr. innbygger - etter en årrekke  med store olje- og skatteinntekter og en konsekvent anvendelse av statens årlige overskudd til reduksjon av gjelden. 2008 ble siste år med overskudd, med et overskudd på 60 milliarder .

### 2009 – 2011: Statsgjelden økes
I 2009 gikk den danske stat med underskudd for første gang siden 1996 og statsgjelden vokste til ca. 334 milliarder danske kroner, tilsvarende 20 prosent av BNP. Finansloven for 2010 opererer med et underskudd som ytterligere vil øke statsgjelden til ca. 25 prosent av BNP. Dette innebærer et netto finansieringsbehov på henholdsvis 132 milliarder kroner og 109,5 milliarder kroner og representerer en fordobling av Danmarks statsgjeld på to år.

### Tabell

Neon Regjeringens anslag.

Neon Sentralbankens anslag.

* *Merk:* Inntil midten av 90-årene omfattet statsgjelden kun gjeld til utenlandske kreditorer, som det danske Finansministeriet nå kaller «ØMU-gjeld». Statistikker før og etter dette skiftet er derfor ikke umiddelbart sammenlignbare.

## Se også
* Statsbankerotten (1813)
* Norges statsgjeld
* USAs statsgjeld

## Referanser
Violeta Violeta Volume II

***Violeta Violeta Volume II*** er det syvende studioalbumet til Kaizers Orchestra og ble utgitt 11. november 2011. Albumet er det andre i trilogien *Violeta Violeta*. Albumet ble spilt inn i Duper Studio i Bergen våren 2010 og er produsert av Jørgen Træen, Yngve Sætre og Janove Ottesen.
Albumet ble urfremført i sin helhet under Øyafestivalen 2011. 

## Sporliste

# «I ett med verden» (Janove Ottesen/Geir Zahl)
# «Støv og sand» (Janove Ottesen)
# «Tusen dråper regn» (Janove Ottesen)
# «Drøm videre Violeta» (Janove Ottesen)
# «Far til datter» (Janove Ottesen)
# «Faen i båten» (Janove Ottesen)
# «Gresk komedie» (Geir Zahl)
# «Silver» (Janove Ottesen)
# «Domino» (Geir Zahl)
# «Den romantiske Tragedien» (Janove Ottesen)

## Medvirkende
### Kaizers Orchestra
* Janove Ottesen - sang, kor, låtskriver, produsent
* Geir Zahl - sang på *Gresk komedie* og *Domino*, gitarer, kor, låtskriver
* Terje Winterstø Røthing - gitarer
* Øyvind Storesund - kontrabass, pedalbass
* Helge Risa - orgel, piano 
* Rune Solheim - trommer
### Øvrige
* Haldi Rønning - fiolin på *Drøm videre Violeta*
* Mari Persen - fiolin på *Drøm videre Violeta*
* Karoline Vik Hegge - bratsj på *Drøm videre Violeta*
* Matias Monsen - cello på *Drøm videre Violeta*
* Stavanger Symfoniorkester - div. instrumenter på *Den romantiske tragedien*
* Trond Korsgård - dirigent på *Den romantiske tragedien*
* Ove-André Boland - skarptrommer på *Tusen dråper regn*
* Truls Sveri Lier - skarptrommer på *Tusen dråper regn*
* Joachim Pedersen - skarptrommer på *Tusen dråper regn*
* Tommy Ones Thorstensen - skarptrommer på *Tusen dråper regn*
* Kids fra Bryne Ungdomsskule - kor på *Far til datter*
* Kjetil Møster - saksofon på *Støv og sand*
* Iver Sandøy - perkusjon på *Far til datter* og *Silver*, tekniker 
* Jørgen Træen - ølfløyte på *Støv og sand*, claps på *Far til datter*, produsent
* Yngve Sætre - produsent
* Øyvind Grong - transkribert og tilretteleggelse for orkester 
* Bård Ingebrigtsen - tekniker 
* Anand Chetty - assistenttekniker 
* Björn Engelmann - mastering 
* Martin Kvamme - design
Tokyo Sexwale

**Tokyo Sexwale** (født 5. mars 1953 i Soweto) er en sørafrikansk forretningsmann, politiker, anti-apartheid aktivist og tidligere politisk fange. Han er den nåværende ministeren of Human Settlements i Sør-Afrika.

I 1976, ble Sexwale tatt til fange etter en trefning med de sørafrikanske sikkerhetsstyrkene og sammen med 11 andre ble han siktet og senere dømt for terrorisme og konspirasjon for å styrte den sørafrikanske regjeringen etter en nesten to år lang rettssak i den sørafrikanske Høyesterett. I 1977 ble Sexwale sendt til et maksimalt sikkerhetsfengsel på Robben Island for å tjene en dom på 18 års fengsel. Han ble frigitt etter å tilbrakt 13 år bak murene.

Sexwale ble valgt inn i polikken under det første frie valget som ble avholdt etter at apartheid-systemet ble avsluttet i 1994. Han pensjonerte seg fra politikken i 1998 til fordel for næringslivet. Sexwale er gift med en hvit kvinne som han møtte mens han var på besøk på Robben Island, Judy van Vuuren, de fikk to barn sammen, Gabrielle og Chris. Han er også en kjent filantrop, og er bestyrer for Nelson Mandela Foundation. I 2005 arrangerte han den sørafrikanske versjonen av et reality game show ved navn The Apprentice.

Sexwale har vært nevnt som en potensiell fremtidig president i Sør-Afrika og som en mulig kandidat til vervet som visepresident for African National Congress i 2007. I 2001 ble Sexwale anklaget, sammen med Cyril Ramaphosa og Mathews Phosa, for å ha planlagt å avsette president Thabo Mbeki. Sexwale benektet anklagene, og alle tre fikk støtte av Nelson Mandela. De ble senere frikjent for alle anklager. Sexwale har mottatt mange æresbevisninger og priser, blant annet Legion d'honneur fra Frankrike, et æresdoktorat i teknologi fra Nottingham Trent University, et æresdoktorat i Business Administration fra De Montfort University og Teach Leadership Award fra USA. Han er også kansler ved Vaal University of Technology.

## Referanser


## Eksterne lenker
* Anatomy of fast money
* Tokyo Mosima Gabriel Sexwale Profile at Black Entrepreneur Profile
Leon Schuster

**Leon Schuster** (født 21. mai 1951) er en sørafrikansk filmskaper, komiker, skuespiller, programleder og sanger. 

Schuster begynte med filmskaping allerede i ung alder. Som barn arrangerte han og broren hans forskjellige rampestreker på hans familie som de filmet disse med et gammelt kamera. Schuster studerte til en bachelorgrad ved University of the Orange Free State og tilbrakte deretter to år med undervisning ved en videregående skole i Bloemfontein. Schuster begynte å arbeide for TV-selskapet South African Broadcasting Corporation i 1975. 

## Eksterne lenker
* 
* 
* Mr. Bones 2 Website
Jonty Rhodes

**Jonty Rhodes** (født 27. juli 1969 i Natal-provinsen, Sør-Afrika) er en sørafrikansk tidligere cricketspiller som spilte for det sørafrikanske cricket-laget mellom 1992 og 2003.

I løpet av sin karriere spilte han for klubber som Gloucestershire County Cricket Club, KwaZulu-Natal og Natal. Hans siste profesjonelle kamp ble avholdt under Cricket World Cup i Sør-Afrika i 2003. Etter å ha pensjonert seg fra cricket ble Rhodes ansatt ved Standard Bank og han var involvert med denne bankens cricket-sponsing i Sør-Afrika. Han giftet seg med Kate McCarthy, en niese av Cuan McCarthy, den 16. april 1994 i Pietermaritzburg. Paret tok senere ut skilsmisse.

## Referanser


## Eksterne lenker
* 
* ''Cricinfo'' article on the Top 50 Magic Moments in Cricket
Nathan Deal

**Nathan Deal** (født 25. august 1942) er en politiker fra USA, som representerer Det republikanske partiet i amerikansk politikk. 

Deal ble valgt inn i Representantenes hus i 1992 som demokrat, men skiftet side til republikanerne i 1995. 

I mars 2010, annonserte Nathan Deal sin resignasjon fra den amerikanske kongressen, og stilte til valg som guvernør i delstaten Georgia. Deal ble den 82. guvernøren i delstaten i 2011, som etterfølger av Sonny Perdue.

## Se også
* Liste over Amerikas forente staters guvernører

## Referanser


## Eksterne lenker
* 
* 
* 
*
Fransiskanerklosteret i Marstrand

**Fransiskanerklosteret i Marstrand** var et kloster som lå i Marstrand i daværende Båhuslen i Norge. En vet ikke mye om dette klosteret. Det ble grunnlagt en gang før 1291, og i 1458 ble det holdt et viktig kirkemøte her. Det ble antakelig brent ved kamper i 1532, da nevnes det at det var trebygninger som gikk opp i røyk. 

I dag har man ingen sikre holdepunkter på hvor i Marstrand klosteret lå. Det har vært spekulert om den nåværende Stadskyrkan kan ha en fortid som klosterkirke, men det finnes ingen sikre bevis for dette.
Damoy Point

**Damoy Point** er et nes på vestsiden av Wiencke Island i Antarktis, beliggende én kilometer vest-nordvest for Flag Point ved det nordlige innløpet til Port Lockroy. Belgica-ekspedisjonen under ledelse av Adrien de Gerlache seilte forbi her i februar 1898, og videre kartlegging av området ble gjennomført av Jean-Baptiste Charcot på hans første antarktisekspedisjon 1903–05. Han navnga neset etter en fransk megler som støttet mange ekspedisjoner.

I 1973 etablerte British Antarctic Survey en flystripe ved Damoy Point, og en hytte ble oppført i nærheten, i Dorian Bay. Herfra ble personell fløyet videre til den nye forskningsstasjonen Rothera på Adelaide Island når isforholdene forhindret skipene å seile lenger sørover. Flystripa ble tatt ut av bruk i 1995 og hytta ble i 2009 oppført på lista over historiske steder og kulturminner i Antarktis.

## Referanser
«Tor»

**«Tor»** var en norsk jager i Sleipner-klassen, opprinnelig med navnet «Tor». «Tor» var ikke operativ da Tyskland invaderte Norge 9. april 1940. Den lå ved byggeverftet Fredrikstad Mekaniske Verksted. Hun ble derfor senket av eget mannskap for at tyskerne ikke skulle få tak i henne.

Mannskapet som skulle overta «Tor» ledet av kaptein Røren satte opp en militær marineavdeling for å sikre fartøyet. Avdelingen deltok videre i kampene i Østfold til de marsjerte over grensen til Sverige den 13. april 1940.
    
Etter slaget om Norge var over, hevet tyskerne skipet og tok henne inn i tysk tjeneste som «Tiger». Etter krigen kom hun tilbake i norsk tjeneste og fikk i 1946 navnet KNM «Tor». Hun ble bygget om til fregatt i 1948 og tjenestegjorde i Sjøforsvaret frem til hun og søsterskipene ble solgt til hugging i 1959.

## Referanser
Fransiskanerklosteret i Konghelle

**Fransiskanerklosteret i Konghelle** lå øst i middelalderbyen Konghelle i daværende Båhuslen i Norge. Deler av ruinene er i dag synlige over bakkenivå, mens resten ligger trolig fortsatt i grunnen.

Klosteret ble grunnlagt i kong Magnus Lagabøtes regjeringstid, dvs. etter 1263, men før 1272, da vi vet det ble holdt et møte i klosteret.

Det ble nedlagt etter reformasjonen, og i 1532 ble det brent under stridene mellom Frederik I og Christian II. Senere ble det hentet stein fra ruinene for å bygge på Båhus festning.

Restene av klosteret ble lokalisert i 1862, og klosteret og den tilhørende kirken ble arkeologisk undersøkt i 1953-54. Kirken var bygget av teglstein, og var ca 35 m lang og ca 11 m bred, med en polygonal koravslutning som viser at koret hadde hvelv. Kirken har hatt et tilbygg mot nord i den østre delen. Klosterbygningene har ligget syd for kirken. Klosterkirken ble gravet helt fram, og et par av bygningene sør for denne. Store deler av anlegget ligger antakelig fortsatt under markoverflaten.

## Referanser


## Eksterne lenker
* Fransiskanerklosteret i Kunghålla, hos Katolsk.no
Dragsmark kloster

**Dragsmark kloster** (*lat.:  Monasterium de silva sanctae Mariae, eller Mariskógr*) var et premonstratenserkloster, viet til jomfru Maria, som lå på Bokeneset vest for Oddevold (Uddevalla) i daværende Båhuslen i Norge.

## Historie
Klosteret ble anlagt i kong Håkon IV Håkonssons regjeringstid, antakelig i 1234. Klosteret ser ut til å ha hatt høy status. Her ble det bl.a. opprettet et «akademi» for unge adelsmenn.  Men allerede før reformasjonen, i 1519, ser det ut som det var gått ut av geistlig bruk og lagt under kongelig overoppsyn. I 1532 ble klosteret formelt forlenet og fullstendig sekularisert. Det ble også stadig utsatt for ødeleggelser i tiden rundt reformasjonen under stridene mellom de dansk-norske kongene Frederik I og nevøen Christian II. Christian støttet reformasjonen, mens Frederik hadde lovet å beskytte den katolske kirke. Etter hvert lå det i ruin og tjente som steinbrudd for utbyggingen av Båhus festning.

Kirken og et par av rommene sør for den ble arkeologisk undersøkt i 1897-98. Deler av anlegget ligger trolig stadig intakt under markoverflaten.

## Referanser


## Eksterne lenker
*
Kana

er de japanske skriftsystemene som bruker tegn for å representere individuelle stavelser, og er en del av det japanske skriftsystemet som står i kontrast til det kinesiske logografiske systemet som også brukes i japansk, kalt kanji. Det finnes tre japanske kana: moderne hiragana, moderne katakana, og det eldre systemet kalt man'yōgana som var opphavet til de to moderne systemene. Det finnes også varianter av disse moderne systemene. Hiragana og katakana fungerer som to identiske stavelsesskrift, bare med forskjellige tegn. Det vil si at systemene har like mange tegn og representerer samme lyder, men har forskjellig utseende i de forskjellige systemene og brukes i forskjellige sammenhenger. Disse to systemene, hiragana og katakana, brukes sammen med kanji for å skrive japansk.

Siden japansk ikke har veldig mange fonemer, i tillegg til en ganske streng stavelsesstruktur, er kana-skriftsystemene en ganske nøyaktig representasjon av muntlig japansk.

## Referanser
Helge Sognnæs

__NOTOC__

**Helge Sognnæs** (født 27. september 1920 i Bergen, død 22. juni 1943 i Nederland) var løytnant og flyveress i de norske flystyrkene under andre verdenskrig.

Sognnæs var med i kampene på Voss i 1940 under den tyske invasjonen av Norge, og dro til England 6. juni samme år for å verve seg til den norske militærkommandoen der. Han ble sendt til Little Norway i Canada hvor han fikk flygeropplæring i det første jagerflygerkullet ved flyskolen. Etter et opphold ved en britisk treningsskvadron, kom han til den norske 331 skvadron med militært rullenummer N106, og ble etter hvert løytnant. Han døde som resultat av luftkamp nær Rotterdam i Nederland 22. juni 1943. Spitfire IX-flyet med nummer  AB457 FN-D som han da førte, var i eskorte-tjeneste for  B-17 bombefly.

## Nedskytninger
Sognnæs hadde seks nedskytninger (en delt), en mulig nedskytning, og ti skadde fiendtlige fly i sin flyvertjeneste under andre verdenskrig.
* 19. juni 1942 – på oppdrag over Vlissingen i Nederland. Sammen med 222 skvadron angrep de mindre tyske krigsfartøy, da Jagdgruppe II./JG 1 fra Luftwaffe angrep dem. Sognnæs fløy en Spitfire V med nummer AD355. Han skadet en Focke-Wulf Fw 190 over Knokke i Belgia. 
* 19. august 1942 – skjøt ned et Dornier Do 217 sammen med kaptein Anton Christopher Hagerup nord for Dieppe i Frankrike i sitt Spitfire V  AR293 FN-F
* 29. august 1942 – skadet en Fw 190 sør for Dover i sitt Spitfire V  AR293 FN-F
* 15. februar 1943 – skadet han en Fw 190 over den Den engelske kanal i sitt Spitfire IX  AB457 FN-D
* 26. februar 1943 – skjøt han ned en Fw 190 over Saint-Omer i Frankrike og skadet en annen i sitt Spitfire IX  BS531 FN-A
* 8. mars 1943 – skadet han en Messerschmitt Bf 109 over Cap Gris-Nez i Frankrike med sitt Spitfire IX  AB457 FN-D
* 12. mars 1943 – skjøt han ned en Fw 190 og skadet to over Bradwell i England i sitt Spitfire IX  AB457 FN-D
* 13. mars 1943 – skadet han nok en Fw190 over Den engelske kanal i sitt Spitfire IX  AB457 FN-D 
* 13. april 1943 – skjøt han ned en Fw190 over Caen i Frankrike i sitt Spitfire IX  AB457 FN-D 
* 2. mai 1943 – skjøt han ned en Fw 190 over Walcheren i Nederland i sitt Spitfire IX  AB457 FN-D
* 4. mai 1943 – skadet han en Bf 109 over Somme i Frankrike med sitt Spitfire IX  AB457 FN-D
* 13. mai 1943 – skjøt han ned en Fw 190 og mulig en annen samt skadet en Fw 190 over Saint-Omer i Frankrike i sitt Spitfire IX  AB457 FN-D

## Utmerkelser (bekreftede)

Helge Sognnæs mottok St. Olavsmedaljen med ekegren, Krigsmedaljen og Distinguished Flying Cross for sine meritter under krigen.

## Referanser


## Kilder
* *[http://www.nb.no/utlevering/nb/6024b491bea8fc553e80c236e2c061b5#&struct=DIV562 Fem år i utlegd &ndash; Luftforsvarets historie bind II]* (Henriksen, 1996) ISBN 82-03-22070-3
* *[[Våre falne]]*, utgitt av Den norske stat, 1949–51
* Christopher Shores & Clive Williams: *Aces High*, Grub Street Editions ISBN 1898697000

## Eksterne lenker
* Ciel de Gloire – Helge Sognnæs 
*  Spitfire IX #AB457 FN-D
* Pilots in the 331 and 332 squadrons
* RAF NORDIC CLAIMS OF ENEMY AIRCRAFT
* Spitfire Mk IX versus Me 109 G
D-pak

**D-pak** eller **Distribusjonsforpakning** er et begrep som benyttes i norsk varehandel for å beskrive den bestillbare enhet for kjede- og grossist.

En D-pak inneholder en eller flere forbrukerpakninger (F-pak) og skal gå ubrutt gjennom verdikjeden fra produsent til butikk. Den skal normalt kun inneholde ett vareslag. Det settes krav til merking og sporbarhet gjennom verdikjeden samt forpakningens egnethet for stabling, sikring av mattrygghet og bekjempelse av svinn.

Definisjonen av D-pak forvaltes av Standardiseringsutvalget for Norsk Dagligvarebransje (STAND) blant annet gjennom bransjestandarden STAND002.

## Eksterne lenker
* STAND002 – Standardisering av transportenheter
RFA «Sir Tristram» (L3505)

**RFA «Sir Tristram» (L3505)** er et britisk landgangsfartøy av Round Table-klassen. Hun ble sjøsatt i 1966, og gikk inn i tjeneste for Storbritannias hær i 1967. I likhet med andre fartøy i denne klassen, ble hun overført til Royal Fleet Auxiliary i 1970.

«Sir Tristram» var aktiv i Falklandskrigen, og ble sammen med RFA «Sir Galahad» påført omfattende skader ved Fitzroy den 8. juni 1982. Fartøyene ble beskutt fra luften og truffet av bomber. Verst gikk det ut over «Sir Galahad», der 48 mennesker mistet livet. «Sir Tristram» ble rammet av en stor bombe som ikke detonerte med det samme, og med unntak av to omkomne, kom mannskapet seg i sikkerhet.

Etter Falklandskrigen ble fartøyet berget og slept til Stanley, der hun ble benyttet som hotellskip fram til 1984. «Sir Tristram» returnerte deretter til Storbritannia på et tunggodsskip og ble gjenoppbygget.

«Sir Tristram» gikk inn igjen i aktiv tjeneste i 1985, og deltok deretter i Gulfkrigen og Balkan-konfliktene. I 2000 og 2001 støttet hun britiske opersjoner i Sierra Leone, mens hun i 2003 deltok i invasjonen av Irak.

«Sir Tristram» ble tatt ut av aktiv tjeneste 17. desember 2005, men fortsatte som treningsskip for Special Boat Service.

Fartøyet er oppkalt etter Tristram (Tristan), ridder av det runde bord i de arthurianske legendene.

## Referanser


## Eksterne lenker
* 
*
KNM «Bergen» (jager)

**KNM «Bergen»** (sjøsatt 19. desember 1945 som **HMS «Cromwell» (R 35)**) var en C-klasse jager bygget av Scotts SB & Eng Co Ltd, Greenock, Skottland. Hun heiste norsk kommando for første gang 25. oktober 1946 i Davenport.

## Populærkultur
Mye av handlingen og innspillingen av filmen «Operasjon Sjøsprøyt», fra 1964 med Arve Opsal, foregår på KNM «Bergen».
Sandefjord Turn- & Idrettsforening

**Sandefjord Turn- & Idrettsforening** (stiftet 30. november 1900) et idrettslag fra Sandefjord, som driver med basketball, friidrett,håndball, orientering, skiidrett, turn, volleyball og Rugby

Klubbens A-lag i basketball for herrer spiller i 1. divisjon i 2011/12-sesongen.

## Håndball

Klubbens A-lag i håndball for herrer spiller i Postenligaen i 2011/12-sesongen.

## Eksterne lenker
* 
* STIF Whalers &ndash; Basketball
* 
* Sandefjord Rugby - Eagles - Rugby
Telgte

**Telgte** er en by i Münsterland i Nordrhein-Westfalen. Byen befinner seg i Kreis Warendorf i Regierungsbezirk Münster. Telgte ligger omkring 12 km øst for Münster langs elven Ems. Byen er kjent som et valfartsted gjennom Mariavalfarten fra Osnabrück til Telgte (Telgtevalfarten), og gjennom fortellingen *[[Møtet i Telgte]]* av romanforfatteren Günter Grass.

## Bilder

File:Telgte Kirche.jpg|Wallfahrtskapellet foran St. Clemenskirken
File:Telgte Bahnhof 1331.jpg|Jernbanestasjonen


## Referanser


## Eksterne lenker
*
Forvaltningskapital

**Forvaltningskapital** er den samlede (regnskapsmessige) verdien av midlene en finansinstitusjon har til forvaltning. Forvaltningskapitalen tilsvarer balansesummen. Forkortelsen GFK benyttes for gjennomsnittlig forvaltningskapital.

## Kilder

AF Kommunepartner - Ord og uttrykk 22. september 2011
Fransiskanerklosteret i Oslo

**Fransiskanerklosteret i Oslo** lå ved hovedveien øst for middelalderbyen Oslo, der Oslo Hospital ligger i dag. 

Klosteret ble anlagt med støtte av hertug Håkon (senere Håkon V) før 1291. Etter reformasjonen ble anlegget overlatt til byen som hospital. Bygningene brant i 1567, klosterkirken ble stående til 1794. Da ble den erstattet med Gamlebyen kirke, som ble bygget til dels oppå ruinene av den gamle kirken. 

Østre del av klosterkirken ble undersøkt av Gerhard Fischer i 1935. Grunnrisset av koret er markert i Ekebergveien og i plenen utenfor kirken. Deler av klosteret er muligens bevart i grunnen under Oslo Hospital, men det er foreløpig ikke gjort noe søk etter dette.

## Eksterne lenker
*
Sverre Flatby

**Sverre Flatby** (født 1961) er en norsk gründer og næringslivsleder. Han er utdannet ingeniør fra Oslo ingeniørhøgskole i 1982. Flatby var gjennom flere år Morten Harkets manager og forretningspartner, og har derigjennom også hatt flere roller og styreverv i tilknytning til A-ha. Han var én av gründerne bak CSAM Health (Omda). På begynnelsen av 90-tallet var han administrerende direktør i Profdoc.

## Referanser
KNM «Trondheim» (jager)

**KNM «Trondheim»** (sjøsatt 19. september 1944 som **HMS «Croziers» (R 27)**) var en C-klasse jager bygget av Yarrow At Scotstoun og ble innkjøpt til Norge i 1946. Hun ble solgt til hugging i 1961.

## Eksterne lenker
* Bilde av KNM «Trondheim», Forsvarets museer
KNM «Stavanger» (jager)

**KNM «Stavanger»** (sjøsatt 12. februar 1945  som **HMS «Crystal» (R 38)**) var en C-klasse jager bygget av Yarrow og ble innkjøpt til Norge i 1946.

## Referanser
Tverrbotshornet

**Tverrbotshornet** er et fjell ved Søvik i Ålesund kommune i Møre og Romsdal. Det har en høyde på 749 meter over havet.

Hele fjellet er dekt av steiner eller steinheller, trolig fra frostsprengning. Fjellet danner grensen mellom Søvik, Grytastranda og Hildre. Fjellet ligger i samme fjellmassivet som Veten og Grytafjellet. Ved foten av fjellet ligger på den ene siden Søvikheiane og på den andre siden Grytavatnet og Grytadalen.

Fjellet har en primærfaktor på 349 meter og en sekundærfaktor på  mot Gamlemsveten.

## Referanser
Round Table-klassen

**Round Table-klassen** er en britisk skipsklasse med amfibiske krigføringsskip (*Landing Ship Logistics*). Den er også kjent som **Sir-klassen**. Skipene har roll-off-roll-on-lasteluker akter og i baug som leder inn til lastedekkene. Skipene er i stand til å grunnsette seg selv. Skipene har også helikopterlandingsplass på overdekket.

Alle skipene i klassen er oppkalt etter riddere fra myten om Det runde bord.

Ett av skipene i klassen, RFA «Sir Galahad», ble senket under Falklandskrigen og et annet, RFA «Sir Tristram», ble sterkt skadet. «Sir Galahad» ble erstattet med et nytt skip, mens «Sir Tristram» ble reparert og satt tilbake i tjeneste. Alle skipene i klassen er blitt erstattet av den nyere Bay-klassen, det siste skipet var RFA «Sir Bedivere» som ble strøket i 2008. Royal Australian Navy sitt skip, HMAS «Tobruk», er basert på Round Table-klassen.
Bjørn Ivar Baggethun

**Bjørn Ivar Baggethun** (født 20. juli 1988 i Hamar) het tidligere **Bjørn Ivar Baggethun Nikolaisen** er en norsk ishockeymålvakt.

Han spiller fra 2011 for Storhamar 2 i 1. divisjon og har spilt på Storhamar Dragons A-lag, som er Moderklubben hans. Han har også spilt på Gjøvik Hockey 10/11-sesongen.

## Referanser


## Eksterne lenker
*
Snusetterligning

**Snusetterligninger** er produkter som ligner snus i utseende og smak, men som ikke inneholder tobakk eller nikotin. Det er altså ikke en type snus, men en etterligning som skal gi de som bruker produktet en lignende opplevelse som ved bruk av snus. Flere av snusetterligningene har blitt lansert som et alternativ for snusere som ønsker å redusere sitt nikotininntak eller de som ønsker å variere bruken av vanlig snus med et tobakk- og nikotinfritt alternativ. 

En av bekymringene som har blitt ytret når det gjelder slike etterligningsprodukter er at de skal lære opp barn og unge i et atferdsmessig ritual dersom det ikke blir satt en aldersgrense på produktene. Dette var blant annet et av argumentene da salg av godteri som lakrispiper og sjokoladesigaretter ble forbudt fra 1. januar 2010 i sammenheng med innføringen av forbudet mot oppstilling av synlig tobakk i butikkene.  

## Onico
Onico er en snusetterligning basert på plantefiber, blant annet maisfibre, havre og kakao. Onico+ inneholder i tillegg ginseng og guarana. Aromaemnene er næringsmiddelgodkjente. Produktet ble lansert i 2006 av Swedish Match.   

## KickUp Functional Pods
Dette er en snusetterligning basert på svart te, vitaminer, mineraler, ginseng og koffein. Produktet ble lansert i 2010 av Winnington AB.

## Choice
Choice er en snusetterligning som består av fortrinnsvis urter og krydder samt mindre mengder smaksaroma. Alle ingrediensene er næringsmiddelgodkjente.   Produktet ble lansert av Nicofree i 2003.

 
## Referanser
Lujiazui

**Lujiazui** (forenklet kinesisk: 陆家嘴, tradisjonell kinesisk: 陸家嘴, pinyin: *Lùjiāzuǐ*) er et viktig forretningsdistrikt i Shanghai i Folkerepublikken Kina. Det er et subdistrikt i bypristriktet Pudong, øst for elven Huangpu. 

Innenfor distriktet er (2011) det mer en 30 forretningsbygninger på mer enn 25 etasjer. Det er også en rekke luksushoteller her.

Lujiazui ligger tvers overfor Huangpuelven fra Shanghais paradegate The Bund og utløpet av Suzhouelven. Frem til 1980-årene hadde Lujiazui stort sett lave hus, en blanding av boliger, lagerbygninger og fabrikker. 

Blant de lokale landemerker og attraksjoner i det moderne Lujiazui kan nevnes:

* Shanghai Tower
* Oriental Pearl Tower 
* Jin Mao Building 
* Bank of China Tower
* Shanghai World Financial Center

## Bilder fra Lujiazui


Image:2012 Pudong.jpg|Lujiazui skyline sett fra The Bund, 2012
Image:Pudong district__roads traffic skyscrapers, Shanghai.JPG|Lujiazui Finance and Trade Zone, Pudong


## Eksterne lenker
* "Lujiazui still on the rise," by Tian Xiuzhen, Shanghai Star. 2004-12-16
* "Lujiazui to become top biz district," Shanghai Daily. 2006-09-14
* ShanghaiDaily.com - Area review.
Bueskyting under Panamerikanske leker 1979

**Bueskyting under Panamerikanske leker 1979**. Bueskyting var med for første gangen i de Panamerikanske leker 1979 som ble arrangert i San Juan på Puerto Rico fra 1. til 15. juli. Det var en  individuell og en lagkonkurrande for både damer og menn. USA ble beste nasjon, de vant alle fire gullmedaljene.

## Medaljer

### Resultater
#### Menn

#### Damer

## Eksterne lenker
*  Panamerikanske leker 1979
Sjirting

**Sjirting**, også skrevet **shirting** (engelsk for «skjortestoff»), er tynntrådet, lerretsvevd tekstil, oftest av bomull. Stoffet brukes blant annet til fôr i klær og som bokbindermateriale. Glatte bomullstøy i samme toskaftsbinding kan også kalles kaliko eller kattun. Slike tekstiler har ofte store mønstre og mange farger.

## Sjiriting som bokbindermateriale
Når ei bok blir bundet inn, får boksidene (bokblokka eller materien) et omslag (bind eller perm) av stiv papp. Pappkartongen har tradisjonelt blitt overtrukket med skinn, kunststoff eller tekstil (sjirting). Moderne bokomslag har ofte isteden billig, lakkert papir der tittel og motiv trykt på.

Innbinding med overtrekk av sjirting kan kalles sjirtingbind. Ei bok der bare ryggen og hjørnene er overtrukket med skinn eller sjirting, kalles halvbind. 

Sjirting og lerret er preparert med appretur i form av binde- og tettestoffer som skal hindre at limet slår igjennom. 

## Se også
* Bokbinding
* Bokomslag
* Kaliko, opprinnelig indisk bomullsstoff i toskaftsbinding
HMS «Eskdale»

**HMS «Eskdale» L 36 ** (sjøsatt 16. mars 1942) var en norsk Hunt-klasse, type III jager, som ble senket 14. april 1943 av en tysk E-båt. Hun ble bygget på verftet Cammell Laird, Birkenhead, England. «Eskdale» deltok i konvoieskorte under norsk kommando. 14. april 1943 eskorterte hun konvoien PW-323 i nærheten av Lizard Head. Konvoien ble angrepet av den tyske 5. S-Flottille bestående av S-65, S-81, S-82, S-90, S-112 and S-121. S-90 torpederte og senket «Eskdale» og handelsskipet «Stanlake» (1742 BRT). «Eskdale» sank 50°03.18' N-004°54.78'W.

## Eksterne lenker
* 
*
Robert O. Young

**Robert Oldham Young** (født 6. mars 1952 i Alpine i Utah i USA) er en amerikansk forfatter og forretningsmann innen alternativ medisin. Young ble i 1995 bøtelagt for å ha gitt medisinske råd uten autorisasjon, og i 2001 ble han også avslørt i å anbefale kreftpasienter å droppe tradisjonell kreftbehandling til fordel for kosttilskudd. Han har i forskjellige sammenhenger titulert seg selv som Dr. Young, men han har ikke formell medisinsk utdannelse utover det han har skaffet seg av fiktive doktorgrader via vitnemålsfabrikker. I sin ungdom arbeidet Young som misjonær for Jesu Kristi kirke av siste dagers hellige.

Young er mest kjent for sine bøker om *pH-mirakelet*, og beskriver seg selv som naturmedisiner. Han etablerte i 1994 selskapet Innerlight som distribuerer produktene hans gjennom multi-level marketing (MLM).

Youngs hovedteori er at all sykdom hos mennesket er forårsaket av feil pH-verdi i blodet, og at hans kosttilskudd basert på basiske matvarer vil gjenopprette pH-balansen hos pasienten. Han promoterer også blodanalyse som en metode for å fastslå blodets nivå av surhet. Hypotesene mangler vitenskapelig belegg. I 2012 hadde Young planlagt en foredragsturné i Norge, men denne ble avbrutt etter at media satte kritisk søkelys på hans virksomhet. Young la skylden for dette på den norske legen Pernille Nylehn som lenge har kjempet mot Youngs kvakksalverier, og truet henne med søksmål.

Et av «sannhetsvitnene» til Young var Kim Tinkham fra Texas som var diagnostisert med brystkreft. Hun valgte derfor bort konvensjonell kreftbehandling, og døde senere av massiv spredning. Til tross for dette ble hennes anbefalinger brukt i markedsføringen av Youngs metoder. Youngs teori om kreft er at det er et syreproblem forsårsaket av muggsopp i blodet, og at løsningen er et alkalisk kosthold for å gjenopprette pH-balansen i blodet. Han mener også at kreft ikke er en sykdom i kroppsvev, men i kroppsvæske.

I 2005 etablert Young helsefarmen *pH Miracle Ranch* i California hvor han i hovedsak tok imot kreftpasienter i terminalfasen. Behandlingen bestod i hovedsak av injisering av natron og var svært kostbar.

I januar 2014 ble Young pågrepet og siktet for kvakksalveri. To år senere ble han funnet skyldig i å ha praktisert medisin uten lisens, men frikjent for å ha svindlet sine pasienter.

## Referanser




## Eksterne lenker
*
Grayson County (Virginia)

**Grayson County** er et fylke i den amerikanske 
delstaten Virginia.

Mount Rogers, som er Virginias høyeste fjell, ligger dels i Smyth County, dels i Grayson; selve toppen på 1.746 meter, er i Grayson.

## Eksterne lenker
*
Hjelteryggen

**Hjelteryggen** er en tettbebyggelse på Lillesotra som regnes å være blant Norges største eneboligfelt. Det er del av tettstedet Knarrevik/Straume.

Hjelteryggen ble bygget opp på 70-, 80- og 90-tallet, og er i dag så å si uten ledige tomter for boligbygg. De fleste husstander på Hjelteryggen har utsikt mot innseilingen til Bergen under Askøybrua.

Bokseren Tim-Robin Lihaug er fra Hjelteryggen.

## Referanser
Fotball under Panamerikanske leker 1951

**Fotball under Panamerikanske leker 1951**. Fotball var med i de første Panamerikanske leker 1951 som ble arrangert i Buenos Aires i Argentina fra 25. februar til 8. mars. Det var en turnering for menn, fem lag deltok. Det ble spilt en enkeltserie, Argentina vant turneringen de vant alle sine fire kamper.

## Medaljer

 
### Resultater

### Plassering
#### Men

## Eksterne lenker
*  Panamerikanske leker 1951
Luis de Morales

**Luis de Morales** (ca. 1509–1586) var en spansk maler.

## Liv
Morales betraktes i blant som den første spanske renessansemaler med  en utpreget nasjonal karakter. Morales malte bare religiøse temaer som uttrykte en intens fromhet, noe som gjorde ham fortjent til det folkelige tilnavnet *El Divino* («den gudelige»). Kong Filip II av Spania inviterte ham til å delta i utsmykningen av El Escorial, men var misfornøyd med *Christus* og avskjediget ham. Morales' stil var påvirket av de italienske mesterne, særlig Leonardo da Vinci, og er stort sett manieristisk. De viktigste verkene hans er tjue malerier over Kristi liv som han malte for kirken Arroyo del Puerco mellom 1563 og 1568.

## Referanser


## Eksterne lenker
* 
* [Luis de Morales på Catholic Encyclopedia](http://en.wikisource.org/wiki/Catholic_Encyclopedia_(1913)/Luis_de_Morales)